
REFERAT
În ultimii ani s-au primit numeroase solicitări din partea Consiliilor Consultative de Cartiere cât şi din partea cetăţenilor pentru execuţia de noi fântâni publice forate pe diferite amplasamente de pe raza municipiului Timişoara. 

Primăria Municipiului Timişoara are cuprins în programul de investiţii pe anul 2017, obiectivul de „ SF+PT Execuţie de fântâni publice forate în municipiul Timişoara” 
Execuţia de fântâni publice forate, respectiv captări de apă din surse subterane, prin puţuri forate  asigură o sursă alternativă de apă potabilă pentru locuitorii municipiului Timişoara, având o importanţă deosebită şi din punct de vedere economic şi social. Captările au rolul de a prelua apa dintr-o sursă naturală în vederea satisfacerii necesităţilor de consum a unor folosinţe cu caracter social. Realizarea lucrării va duce la creşterea calităţii vieţii şi îmbunătăţirea considerabilă a nivelului de trai al cetăţenilor din municipiu.

1. 
Astfel , sunt propuse 12 amplasamente pentru executare de noi foraje  de apă potabilă:
2. Piaţa Sf. Nicolae

3. Str. Eminescu

4. Str. Divizia 9 Cavalerie

5. Str. Constantin Zăbulică

6. Str. Badeer  

7. Str. Uranus (langa Liceul Waldorff)

8. Complex studenţesc,căminul 2

9. Complex studenţesc, căminul 10C

10. Str. Eternităţii

11. Calea Aradului nr. 18

12. Matei Millo

13. Aleea Gorniştilor

Pentru acest obiectiv de investiţii propunem emiterea unei Hotărâri a Consiliului Local al Municipiului Timişoara privind realizarea de noi fântâni forate, acestea fiind de utilitate publică.

